b'\n_START_ARTICLE_\nPu\xc5\xa1\xc4\x8dava Thar\n_START_SECTION_\nGeografija\n_START_PARAGRAPH_\nPu\xc5\xa1\xc4\x8dava Thar se razteza med hribovjem Aravalli na severovzhodu, slanim mo\xc4\x8dvirjem Velikim Rannom v Kutchu vzdol\xc5\xbe obale in poplavno ravnico reke Ind na zahodu in severozahodu. Ve\xc4\x8dina pu\xc5\xa1\xc4\x8dave je zajeta v ogromnih premikajo\xc4\x8dih pe\xc5\xa1\xc4\x8denih sipinah, ki dobijo usedline iz aluvialnih ravnic in obale. Pesek je zaradi mo\xc4\x8dnih vetrov zelo mobilen, kar je izrazitej\xc5\xa1e pred nastopom monsuna.Luni River je edina reka vklju\xc4\x8dena v pu\xc5\xa1\xc4\x8davi.  Padavine so omejene na 100-500 mm na leto, ve\xc4\x8dinoma med julijem do septembrom._NEWLINE_Slana voda jezer v pu\xc5\xa1\xc4\x8davi Thar je raz\xc5\xa1irjena v krajih Sambhar, Kuchaman, Didwana v Rad\xc5\xbeastanu in Kharaghoda v Gujaratu. Te jezera dobijo meteorno vodo v \xc4\x8dasu monsuna in izhlapevajo v su\xc5\xa1nem obdobju. Sol nastane pri razpadanje kamnin.\n_START_SECTION_\nNadzor \xc5\xa1irjenja pu\xc5\xa1\xc4\x8dav\n_START_PARAGRAPH_\nTla pu\xc5\xa1\xc4\x8dave Thar ostajajo suha ve\xc4\x8dino leta in so nagnjena k eroziji vetra. Mo\xc4\x8dan veter hitro piha zemljo iz pu\xc5\xa1\xc4\x8dave in jo odlaga na nekaterih sosednjih plodnih zemlji\xc5\xa1\xc4\x8dih ter povzro\xc4\x8da premikajo\xc4\x8de sipine v pu\xc5\xa1\xc4\x8davi. Sipine posku\xc5\xa1ajo stabilizirati s postavitvijo mikro protivetrnih ovir z ve\xc4\x8djim materialom ter naknadnim pogozdovanjem tako obdelanih sipin s sadikami grmovnic, kot so phog ( Calligonum polygonoides), Senna auriculata , ricinus ( Ricinus communis ) in drevesa, kot so akacija ( Senegalia senegal), Prosopis juliflora in Albizia lebbeck. 649 km dolg kanal Indira Gandhi prina\xc5\xa1a sve\xc5\xbeo vodo v pu\xc5\xa1\xc4\x8davo Thar. Zasnovan je bil za zaustavitev \xc5\xa1irjenja pu\xc5\xa1\xc4\x8dave na rodovitna obmo\xc4\x8dja._NEWLINE_Obstaja nekaj lokalnih drevesnih vrst, primernih za sajenje v pu\xc5\xa1\xc4\x8davi, ki se po\xc4\x8dasi razra\xc5\xa1\xc4\x8da. Zato so za nasad uvedene eksoti\xc4\x8dne drevesne vrste. V pu\xc5\xa1\xc4\x8davi Thar so bile preizku\xc5\xa1ene mnoge vrste evcaliptusa, akacije, vrsta cimeta in drugi rodovi iz Izraela, Avstralije, ZDA, Rusije, Zimbabveja, \xc4\x8cila, Peruja in Sudana. Acacia tortilis se je izkazala za najbolj obetavno vrsto za pu\xc5\xa1\xc4\x8davsko pogozdovanje, prav tako je \xc5\xa1e ena obetavna vrsta ekonomske vrednosti primerne za sajenje v teh obmo\xc4\x8djih, jojoba ( Simmondsia chinensis).\n_START_SECTION_\n\xc5\xbdivalstvo\n_START_PARAGRAPH_\nOdseki peska v pu\xc5\xa1\xc4\x8davi so pome\xc5\xa1ana z gri\xc4\x8dih in pe\xc5\xa1\xc4\x8denimi in prodnimi ravninami. Zaradi raznolikega habitata in ekosistema, vegetacije, \xc4\x8dlove\xc5\xa1ke kulture, je \xc5\xbeivljenje \xc5\xbeivali v tem su\xc5\xa1nem obmo\xc4\x8dju zelo bogata, v nasprotju z drugimi pu\xc5\xa1\xc4\x8davami po svetu. Pribli\xc5\xbeno 23 vrst ku\xc5\xa1\xc4\x8darjev in 25 vrst ka\xc4\x8d najdemo tu in mnoge od njih so endemi\xc4\x8dne v regiji._NEWLINE_Nekatere vrste prosto\xc5\xbeive\xc4\x8dih \xc5\xbeivali, ki so hitro izginjajo\xc4\x8de v drugih delih Indije, so na\xc5\xa1li v pu\xc5\xa1\xc4\x8davi v velikem \xc5\xa1tevilu, kot so antilope (Antilope cervicapra), gazele (Gazella bennettii) in indijski divji osel (Equus hemionus khur) v Rann pri Kutchu. Te so razvile odli\xc4\x8dne pre\xc5\xbeivetvene strategije, njihova velikost je manj\xc5\xa1a od drugih podobnih \xc5\xbeivali, ki \xc5\xbeivijo v druga\xc4\x8dnih razmerah in so predvsem no\xc4\x8dne \xc5\xbeivali. Obstajajo pa \xc5\xa1e drugi dejavniki, ki so odgovorni za pre\xc5\xbeivetje teh \xc5\xbeivali v pu\xc5\xa1\xc4\x8davi. Zaradi pomanjkanja vode v tej regiji, je preoblikovanje travnikov v obdelovalno zemljo zelo po\xc4\x8dasno. Za\xc5\xa1\xc4\x8dita pod pogoji lokalne skupnosti, skupnosti Bishnois, je tudi dejavnik. Drugi sesalci pu\xc5\xa1\xc4\x8dave Thar so: podvrsta lisic (Vulpes vulpes pusilla) in karakal._NEWLINE_V regiji je raj za 141 vrst ptic selivk in pu\xc5\xa1\xc4\x8davskih gnezdilk. Tu si razli\xc4\x8dni orli, kragulji, sokoli, kanje, postovka in jastrebi. Obstajajo \xc5\xa1e: ka\xc4\x8dar (Circaetus gallicus), roparski orel (Aquila rapax), Veliki klinka\xc4\x8d (Aquila clanga), sokol (Falco jugger) in postovka. Tukaj \xc5\xbeivijo tudi \xc5\xa1tevilni plazilci._NEWLINE_Indijski pav je \xc5\xbelahtni prebivalec v regiji Thar. Pav je tudi nacionaln simbol Indije in simbol de\xc5\xbeele Pand\xc5\xbeab (Pakistan). Najve\xc4\x8dkrat sedi na drevesu khejri (Prosopis cineraria) ali svetem figovcu (Ficus religiosa) v vaseh.\n_START_SECTION_\nLjudje\n_START_PARAGRAPH_\nPu\xc5\xa1\xc4\x8dava Thar je najbolj gosto naseljena pu\xc5\xa1\xc4\x8dava na svetu, z gostoto prebivalstva 83 ljudi na km2. V Indiji so prebivalci hindujci, muslimani in sikhi. V Pakistanu so prebivalci Sindhi in Kolhi._NEWLINE_Pribli\xc5\xbeno 40% celotnega prebivalstva Rad\xc5\xbeastana \xc5\xbeivi v pu\xc5\xa1\xc4\x8davi Thar.  Ljudje se v glavnem ukvarjajo s kmetijstvom in \xc5\xbeivinorejo. V tej pu\xc5\xa1\xc4\x8davi prevladuje barvita kultura z bogato tradicijo. Ljudje so strastni ljubitelji ljudske glasbe in ljudskega pesni\xc5\xa1tva._NEWLINE_Jodhpur, najve\xc4\x8dje mesto v regiji, le\xc5\xbei v grmi\xc4\x8dastem pasu gozda. Bikaner in Jaisalmer pa se nahajata prav v pu\xc5\xa1\xc4\x8davi. Velik namakalni in energetski projekt obmo\xc4\x8dja severne in zahodne pu\xc5\xa1\xc4\x8dave omogo\xc4\x8da delovanje kmetijstva. Majhna populacija prebivalstva so ve\xc4\x8dinoma pastirji, pomembna je tudi industrija volne in usnja._NEWLINE_Del pu\xc5\xa1\xc4\x8dave v Pakistanu ima tudi bogato ve\xc4\x8dplastno kulturo, kulturno dedi\xc5\xa1\xc4\x8dino, tradicije, ljudske pripovedke, plese in glasbo zaradi svojih prebivalcev, ki pripadajo razli\xc4\x8dnim veroizpovedim, sektam in kastam.\n_START_SECTION_\nThar v starodavni literaturi\n_START_PARAGRAPH_\nIndijski epi opisujejo to regijo kot Lavanasagara (slani ocean). Ramajana omenja Lavanasagaro, ko gre Rama v napad na Lanko z vojsko vanaranov. Rama uporablja svojo agneyashtra-amogha da izsu\xc5\xa1i morje poimenovano drumakulya, ki se nahaja na severu Lavanasagara. Nov vodni vir poimenuje Pushkar in je bil ustvarjen obdan z Marukantara._NEWLINE_Glede na D\xc5\xbeain kozmologijo, je Jamb\xc5\xabdv\xc4\xabpa (zemeljski svet) v sredi\xc5\xa1\xc4\x8du Madhyaloka ali srednji del vesolja, kjer ljudje prebivajo. Jamb\xc5\xabdv\xc4\xabpapraj\xc3\xb1apti ali razprava na otoku d\xc5\xbeambu drevesa vsebuje opis Jamb\xc5\xabdv\xc4\xabpa in \xc5\xbeivljenjske biografije \xe1\xb9\x9a\xe1\xb9\xa3abha in kralja Bharata. Celina Jamb\xc5\xabdv\xc4\xabpa je obdana z oceanom Lavanoda (slani ocean)._NEWLINE_Reka Sarasvati je ena od glavnih Rigvedskih rek, navedenih v starodavnih hindujskih besedilih. Nadistuti himno v Rigveda (10,75) omenja Sarasvati med Yamunom na vzhodu in Satluj na zahodu in v kasnej\xc5\xa1ih Vedskih besedilih kot Tandya in Jaiminiya Brahmanas, omenja pa tudi Mahabharata, da je Sarasvati usahnila v pu\xc5\xa1\xc4\x8davi._NEWLINE_Ve\xc4\x8dina u\xc4\x8denjakov se strinja, da so vsaj nekatera od teh sklicevanj na Sarasvati v Rigvedi, nana\xc5\xa1ajo na reko Ghaggar-Hakra, medtem ko reko Helmand pogosto navajajo kot izvor zgodnje Rigvedske reke. Ali je tak prenos imena pri\xc5\xa1el bodisi iz Helmand na Ghaggar-Hakra, ali obratno, je predmet spora._NEWLINE_Obstaja tudi majhna dana\xc5\xa1nja reka Sarasvati (Sarsuti), ki je pritok reke Ghaggar._NEWLINE_Ep Mahabharata omenja gozd Kamyaka, ki se je nahajal na zahodni meji kraljestva Kuru, na bregovih reke Sarasvati na zahodu ravnice Kuruk\xc5\xa1etra, ki je vsebovala jezero znano kot Kamyaka. Gozd Kamyaka se omenja kot da je na za\xc4\x8detku pu\xc5\xa1\xc4\x8dave Thar, v bli\xc5\xbeini jezera Trinavindu. Pandovci (V Mahabharati, hindujskem epskem besedilu, so Pandovci pet priznanih sinov Panduja, ki jih je imel s svojima dvema \xc5\xbeenama Kunti in Madri. Njihova imena so Yudhisthira, Bhima, Arjuna, Nakula in Sahadeva. Vseh pet bratov so bili poro\xc4\x8deni z isto \xc5\xbeensko, Draupadi. Vsak brat je imel tudi \xc5\xa1tevilne druge \xc5\xbeene.), na poti v izgnanstvo v gozd, zapustijo Pramanakoti na bregovih reke Ganges in odidejo proti Kuruk\xc5\xa1etra, potujejo v zahodni smeri in pre\xc4\x8dkajo reki Yamuna in Drishadvati. Ko kon\xc4\x8dno dose\xc5\xbeejo breg reke Sarasvati, so zagledali gozd Kamyaka, najljub\xc5\xa1i brlog asketov, ki le\xc5\xbei na ravni in divji ravnini na bregovih Sarasvati (3-5,36) bogat s pticami in srnjadjo (3 , 5). Tam so Pandovci \xc5\xbeiveli asketski azil (3,10). Trajalo je tri dni da so s svojimi vozovi dosegli gozd Kamyaka, ki je le\xc5\xbeal izven Hastinapura._NEWLINE_V Rigvedi pa je omenjena tudi reka z imenom A\xc5\x9bvanvat\xc4\xab skupaj z reko Drishadvati.  Nekateri strokovnjaki menijo, da sta Sarasvati in A\xc5\x9bvanvat\xc4\xab ista reka._NEWLINE_\xc4\x8clovekova bivali\xc5\xa1\xc4\x8da na bregovih rek Sarasvati in Drishadvati so bila bolj na vzhodu in jugu pred obdobjem Mahabharate. V tistem \xc4\x8dasu sta bila dana\xc5\xa1nji Bikaner in Jodhpur podro\xc4\x8dji znani kot provinci Kurujangala in Madrajangala._NEWLINE_Narodni park Desert v Jaisalmerju ima zbirko fosilov \xc5\xbeivali in rastlin, stare 180 milijonov let.\n_START_SECTION_\nKmetijstvo\n_START_PARAGRAPH_\nThar je ena izmed najbolj gosto naseljenih pu\xc5\xa1\xc4\x8davskih obmo\xc4\x8djih na svetu, kjer se njeni prebivalci v glavnem ukvarjajo s kmetijstvom in \xc5\xbeivinorejo. Kmetijstvo ni zanesljiva panoga na tem podro\xc4\x8dju, saj po de\xc5\xbeevni sezoni, vsaj ena tretjina pridelkov ne uspe. Rejo \xc5\xbeivali, dreves in trave, skupaj z zelenjavo ali sadnim drevjem, je najbolj izvedljiv model za su\xc5\xa1ne oziroma k su\xc5\xa1a nagnjene regije. Su\xc5\xa1e so pogoste. \xc4\x8cezmerna pa\xc5\xa1a zaradi velikih populacij \xc5\xbeivali, vetrna in vodna erozija, rudarjenje in druge panoge, so povzro\xc4\x8dile hudo degradacijo tal._NEWLINE_Kmetijska proizvodnja je v glavnem iz kharif pridelkov, ki se gojijo v poletni sezoni in zasejejo v juniju in juliju. Ti se nato poberejo v septembru in oktobru in vklju\xc4\x8dujejo proso (Pennisetum glaucum), stro\xc4\x8dnice, kot so vrsta fi\xc5\xbeola Cyamopsis tetragonoloba, sirek (Sorghum vulgare), koruza (Zea mays), sezam (Sesamum indicum) in zemeljski ore\xc5\xa1ki (Vigna subterranea). V zadnjih desetletjih je razvoj namakalnih sistemov, vklju\xc4\x8dno s kanali in cevovodi spremenil vzorec pridelkov pu\xc5\xa1\xc4\x8davskih obmo\xc4\x8dij. Tako v Rad\xc5\xbeastanu zdaj proizvajajo ozimna \xc5\xbeita, vklju\xc4\x8dno p\xc5\xa1enico, gor\xc4\x8dico in semena kumine in drugo._NEWLINE_Regija Thar v Rad\xc5\xbeastanu je glavna proizvajalka in porabnica opija. Kanal Indira Gandhi namaka severozahodni Rad\xc5\xbeastan, zato je indijska vlada za\xc4\x8dela centralno sponzoriran "Razvojni program pu\xc5\xa1\xc4\x8dava", ki temelji na upravljanju pore\xc4\x8dij, s ciljem prepre\xc4\x8devanja \xc5\xa1irjenja pu\xc5\xa1\xc4\x8dave in izbolj\xc5\xa1anja \xc5\xbeivljenjskih pogojev ljudi v pu\xc5\xa1\xc4\x8davi.\n_START_SECTION_\n\xc5\xbdivinoreja\n_START_PARAGRAPH_\nV zadnjih 15-20 letih je rad\xc5\xbeastanska pu\xc5\xa1\xc4\x8dava do\xc5\xbeivela veliko sprememb, vklju\xc4\x8dno s pove\xc4\x8danjem tako prebivalcev in \xc5\xbeivali. \xc5\xbdivinoreja je postala priljubljena zaradi te\xc5\xbekih pogojev kmetovanja. Trenutno obstaja desetkrat ve\xc4\x8d \xc5\xbeivali po osebi od nacionalnega povpre\xc4\x8dja in pa\xc5\xa1a je tudi dejavnik, ki vpliva na klimatske in su\xc5\xa1ne pogoje._NEWLINE_Veliko \xc5\xa1tevilo kmetov v pu\xc5\xa1\xc4\x8davi Thar je odvisna od \xc5\xbeivinoreje za svoje pre\xc5\xbeivetje. Krave, bivoli, ovce, koze, kamele in voli prevladujejo. Nekatere izmed najbolj\xc5\xa1ih pasem volov, kot sta Kankrej (Sanchori) in Nagauri, so iz pu\xc5\xa1\xc4\x8davske regije._NEWLINE_Regija Thar v Rad\xc5\xbeastanu je najve\xc4\x8dje obmo\xc4\x8dje za proizvodnjo volne v Indiji. Chokla, Marwari, Jaisalmeri, Magra, Malpuri, Sonadi, Nali in Pungal so pasme ovc, ki se nahajajo v regiji. Od celotne proizvodnje volne v Indiji, jo je 40-50% iz Rad\xc5\xbeastana. Ta volna velja za najbolj\xc5\xa1o za izdelavo preprog v svetu. Volna ovac pasme Chokla je vrhunske kakovosti. Vzrejni centri so bili razviti za Karakul in Merino ovce v Suratgarhu, Jaitsaru in Puli. Nekaj pomembnih predilnic za izdelavo volnenih nit ima sede\xc5\xbe v pu\xc5\xa1\xc4\x8davskem obmo\xc4\x8dju. Pula je najve\xc4\x8dja tr\xc5\xbenica volne v Aziji._NEWLINE_\xc5\xbdivali so odvisne za pa\xc5\xa1o na skupnih zemlji\xc5\xa1\xc4\x8dih v vaseh. V letih lakote v pu\xc5\xa1\xc4\x8davi, se nomadi za pa\xc5\xa1o selijo z velikimi \xc4\x8dredami ovac in kamel do gozdnatih obmo\xc4\x8dij ju\xc5\xbenega Rad\xc5\xbeastana ali bli\xc5\xbenjih dr\xc5\xbeavah, kot je Madhya Prade\xc5\xa1._NEWLINE_Pomen \xc5\xbeivinoreje lahko razumemo skozi organizacijo velikega \xc5\xa1tevila sejmov govedi v regiji. Sejmi so obi\xc4\x8dajno poimenovani po ljudskih bo\xc5\xbeanstvih. Nekateri od glavnih sejmov so: Ramdevji goveji sejem v Manasarju, v okro\xc5\xbeju Nagaur, Tejaji goveji sejem v Parbatsarju v okro\xc5\xbeju Nagaur, Baldeo goveji sejem v mestu Merta v okro\xc5\xbeju Nagaur, Mallinath goveji sejem v Tilwari v okro\xc5\xbeju Barmer.\n_START_SECTION_\nGozdarstvo\n_START_PARAGRAPH_\nGozdarstvo ima pomembno vlogo pri melioracijskih posegih v polsu\xc5\xa1nih in su\xc5\xa1nih de\xc5\xbeelah. \xc4\x8ce je pravilno na\xc4\x8drtovano, lahko pomembno prispeva k splo\xc5\xa1ni blaginji ljudi, ki \xc5\xbeivijo v pu\xc5\xa1\xc4\x8davskih obmo\xc4\x8djih. \xc5\xbdivljenjski standard ljudi v pu\xc5\xa1\xc4\x8davi je nizek. Ne morejo si privo\xc5\xa1\xc4\x8diti goriv kot so plin, kerozin, itd. Drva so njihovo glavno gorivo. Gozdov v pu\xc5\xa1\xc4\x8davi je malo. Rad\xc5\xbeastan ima povr\xc5\xa1ino 31150 km2 gozda, kar je pribli\xc5\xbeno 9% geografskega obmo\xc4\x8dja. Povr\xc5\xa1ina gozdov je predvsem v ju\xc5\xbenih okrajih kot sta Udaipur in Chittorgarh. Minimalna povr\xc5\xa1ina gozdov je v okro\xc5\xbeju Churu, le 80 km2. Tako gozd ne zadostujejo za izpolnjevanje potreb po drveh in pa\xc5\xa1i. To odvra\xc4\x8da prepotrebno \xc5\xbeivino od njive do ognji\xc5\xa1\xc4\x8da. Ta pa se odra\xc5\xbea v zmanj\xc5\xa1anju kmetijske proizvodnje. Kmetijsko-gozdarstvo je najbolj primerno za ljudi v pu\xc5\xa1\xc4\x8davi. Nekateri Instituti so bili v kmetijsko-gozdarskem podro\xc4\x8dju uspe\xc5\xa1ni._NEWLINE_Znanstveniki Central Arid Zone Research Institute (CAZRI), so uspe\xc5\xa1no razvili in izbolj\xc5\xa1ali desetine tradicionalnih in ne tradicionalnih vrst sadnega drevja, kot so ko\xc5\xa1\xc4\x8di\xc4\x8darji (npr. slive), ki proizvajajo veliko ve\xc4\x8dje sadove kot prej in lahko uspevajo z minimalno koli\xc4\x8dino padavin. Ta drevesa so postala donosna mo\xc5\xbenost za kmete. _NEWLINE_Arid Forest Research Institute, (AFRI), ki se nahaja v Jodhpurju je \xc5\xa1e en nacionalni in\xc5\xa1titut v regiji. To je eden od in\xc5\xa1titutov Indian Council of Forestry Research and Education (ICFRE), ki dela v okviru Ministrstva za okolje in gozdove Indije. Cilj in\xc5\xa1tituta je za izvajanje znanstvenih raziskav v gozdarstvu, da se zagotovi tehnologije za pove\xc4\x8danje vegetativnega pokrova in za ohranjanje biotske raznovrstnosti v vro\xc4\x8dih izsu\xc5\xa1enih in delno izsu\xc5\xa1enih regijah Rad\xc5\xbeastana, Gujarat in Dadara & Nagar Haveli._NEWLINE_Najpomembnej\xc5\xa1e drevo v smislu zagotavljanja pre\xc5\xbeivetja v pu\xc5\xa1\xc4\x8davi Thar je Prosopis cineraria._NEWLINE_Prosopis cineraria ponuja les gradbenega razreda. Uporablja se za gradnjo hi\xc5\xa1, predvsem kot \xc5\xa1pirovci, letve, vrata in okna, ter tudi gradnjo vodovodov, pokon\xc4\x8dnih elementov vodnih koles, za kmetijsko orodje in gredi, napere in jarme za vozove. Lahko se uporablja tudi za majhne izdelke in ro\xc4\x8daje orodja. Proizvodnja zabojev je \xc5\xa1e ena pomembna gospodarska panoga na osnovi lesa, ki je mo\xc4\x8dno odvisna od pu\xc5\xa1\xc4\x8davskih dreves._NEWLINE_Prosopis cineraria je zelo pomembna tudi kot krmo drevo. Drevesa se mo\xc4\x8dno obre\xc5\xbeejo zlasti v zimskih mesecih, ko je ni na voljo nobene druge zelene krme. Listi imajo visoko hranilno vrednost. Stroki imajo sladkast okus celuloze in se uporabljajo tudi kot krma za \xc5\xbeivino._NEWLINE_Prosopis cineraria je najpomembnej\xc5\xa1a posami\xc4\x8dna vrsta, ki zagotavlja hranljivo in zelo okusno zelenje, kot tudi suho krmo. Lokalno se imenuje Loong. Stroki lokalno imenujejo sangar ali sangri. Posu\xc5\xa1eni stroki imenovani Kho-Kha so u\xc5\xbeitni. Uporabljajo se tudi kot hrana v \xc4\x8dasu lakote in je bila znana tudi pra\xc4\x8dloveku. Tudi lubje, ki ima trpek in grenak okus, so domnevno jedli v \xc4\x8dasu hude lakote v letih 1899 in 1939.._NEWLINE_Tecomella undulata je \xc5\xa1e ena drevesna vrsta, lokalno znana kot Rohida, ki se nahaja v pu\xc5\xa1\xc4\x8davskih regijah Thar na severozahodu in zahodu Indije. To je \xc5\xa1e eno pomembno srednje veliko drevo, uporabno v kmetijskem gozdarstvu, ki daje kakovosten les in je glavni vir lesa med avtohtonimi drevesnimi vrstami pu\xc5\xa1\xc4\x8davskih regij. Trgovsko ime drevesne vrste je pu\xc5\xa1\xc4\x8davski tik ali Marwar tik. Njegov les je mo\xc4\x8dan, trden in trajen ter daje trajno lep videz. Str\xc5\xbeen vsebuje quinoid. Les je odli\xc4\x8dna za kurjavo in oglje. Govedo in koze jedo liste. Kamele, koze in ovce porabijo cvetje in stroke._NEWLINE_Tecomella undulata igra pomembno vlogo v ekologiji. Deluje kot povezovalnik tal s \xc5\xa1irjenjem mre\xc5\xbee stranskih korenin na zgornji povr\xc5\xa1ini tal. Prav tako deluje kot bla\xc5\xbeilec vetra in pomaga pri stabilizaciji premikajo\xc4\x8dih se sipin. Velja kot dom za ptice in nudi zavetje tudi drugim pu\xc5\xa1\xc4\x8davskim divjim \xc5\xbeivalim. Tecomella undulata ima tudi zdravilne lastnosti. Lubje se uporablja kot zdravilo za sifilis. Uporablja se tudi pri zdravljenju se\xc4\x8dil, pove\xc4\x8dane vranice, pri gonoreji, leucoderma in boleznih jeter. Semena se uporabljajo proti abscesu.\n_START_SECTION_\nIndustrija\n_START_PARAGRAPH_\nRad\xc5\xbeastan je prvi v kamnolomih in rudarstvu v Indiji. Tad\xc5\xbe Mahal je bil zgrajen z belega marmorja, ki ga kopljejo v Makrana, v okro\xc5\xbeju Nagaur. Dr\xc5\xbeava je druga najve\xc4\x8dja proizvajalka cementa v Indiji. Ima bogate zaloge soli pri Sambharju. Pe\xc5\xa1\xc4\x8denjak iz Jodhpurja se uporablja predvsem za spomenike, pomembne zgradbe, stanovanjske stavbe in podobno. Ta kamen se imenuje "chittar patthar". Jodhpur je dobil tudi kamnolome rde\xc4\x8dega kamna, lokalno znanega kot ghatu patthar, ki ga uporabljajo v gradbeni\xc5\xa1tvu. Jalore je najve\xc4\x8dji center za pridobivanje granita._NEWLINE_Nahajali\xc5\xa1\xc4\x8da lignita so na mestih Giral, Kapuradi, Jalipa, Bhadka v okro\xc5\xbeju Barmer; Plana, Gudha, Bithnok, Barsinghpur, Mandla Charan, Raneri Hadla v okro\xc5\xbeju Bikaner in Kasnau, Merta, Lunsar itd, v okro\xc5\xbeju Nagaur. Na lignitu temelji termoelektrarna Giral v okro\xc5\xbeju Barmer. V teku je vzpostavitev dveh termoelektrarn z zmogljivostjo 125 megavatov vsaka v Barsinghpurju, v okro\xc5\xbeju Bikaner. "Reliance Energy" se pripravlja za vzpostavitev proizvodnje elektri\xc4\x8dne energije prek podzemnega uplinjanja v okro\xc5\xbeju Barmer._NEWLINE_Obstaja velika zaloga nafte dobre kakovosti v okro\xc5\xbejih Jaisalmer in Barmer. Glavna nahajali\xc5\xa1\xc4\x8da nafte so Baghewal, Kalrewal in Tawariwal v okro\xc5\xbeju Jaisalmer in Gudha Malani obmo\xc4\x8dju v okro\xc5\xbeju Barmer. Indijska vlada za\xc4\x8dela iskanje nafte v letih 1955-56 na obmo\xc4\x8dju Jaisalmer , zemeljski plin je Oil India Limited odkril v letu 1988 v kotlini Jaisalmer.  Znano je tudi po svojih finih usnjenih po\xc5\xa1tnih vre\xc4\x8dkah, narejene iz usnja divjih avtohtonih kamel iz tega obmo\xc4\x8dja._NEWLINE_Pu\xc5\xa1\xc4\x8dave Thar je idealen kraj za proizvodnjo elektri\xc4\x8dne energije iz vetrnih elektrarn. Po oceni ima dr\xc5\xbeava Rad\xc5\xbeastan potencial za 5500 megavatov vetrne proizvodnje elektri\xc4\x8dne energije. Rad\xc5\xbeastansko dr\xc5\xbeavno energetsko podjetje je vzpostavilo prvo vetrno elektrarno v Amarsagarju, v okro\xc5\xbeju Jaisalmer. Son\xc4\x8dna energija ima tudi velik potencial v tej regiji, saj je ve\xc4\x8dina dni v letu brez oblakov. Son\xc4\x8dna energija je bila uporabljena v Bhaleri v okro\xc5\xbeju Churu za pretvarjanje trde vode v pitno vodo.\n_START_SECTION_\nSlana jezera\n_START_PARAGRAPH_\nV pu\xc5\xa1\xc4\x8davi Thar obstajajo \xc5\xa1tevilna slana jezera. To so Sambhar, Pachpadra, Tal Chhapar, Falaudi in Lunkaransar, kjer pridobivajo sol natrijevega klorida iz slane vode. Jezero Didwana daje sol natrijevega sulfata. Starodavni arheolo\xc5\xa1ki dokazi o stanovanjih so bili najdeni v Sambhar in Didwana jezeru, kar ka\xc5\xbee na njihov anti\xc4\x8dni in zgodovinski pomen.\n_START_SECTION_\nVoda in \xc5\xbeivljenje v pu\xc5\xa1\xc4\x8davi\n_START_PARAGRAPH_\nPomanjkanje vode igra pomembno vlogo pri oblikovanju \xc5\xbeivljenja v vseh delih pu\xc5\xa1\xc4\x8dave Thar. Naravni (tobas) ali umetni (johads), obe vrsti majhnih, presihajo\xc4\x8dih rezervoaqrjev, so pogosto edini vir vode za \xc5\xbeivali in ljudi na pravih pu\xc5\xa1\xc4\x8davskih obmo\xc4\x8djih. Pomanjkanje konstantne oskrbe z vodo povzro\xc4\x8da veliko skrb lokalnemu prebivalstvu, ki \xc5\xbeivijo kot nomadi. Najve\xc4\x8dje \xc4\x8dlove\xc5\xa1ke naselbine so na\xc5\xa1li blizu dveh sezonskih potokov v hribih Karon-Jhar. Pitna podzemna voda je prav tako redka. Pogosto je blago kisla zaradi raztopljenih mineralov in je na voljo le globoko pod zemljo. Vodnjaki, ki dajejo sladko vodo so v naseljih, vendar jih je te\xc5\xbeko izkopati_NEWLINE_Reka Luni je edini naravni vir vode, ki odteka v notranjost jezera v pu\xc5\xa1\xc4\x8davi. Izvira v dolini Pu\xc5\xa1kar v kribovju Aravalli, v bli\xc5\xbeini Ajmerja in kon\xc4\x8da v mo\xc4\x8dvirnem obmo\xc4\x8dju Rann pri Kutchu po 530 km._NEWLINE_Ghaggar je druga nestalna reka, ki te\xc4\x8de med monsunskim de\xc5\xbeevjem. Izvira v hribih Shivalik v Himachal Prade\xc5\xa1 in te\xc4\x8de skozi Pand\xc5\xbeab in Haryana do Rad\xc5\xbeastana. Samo jugozahodno od Sirsa ta sezonska reka napaja dva namakalna kanala, ki segata v Rad\xc5\xbeastan._NEWLINE_"Sistem Rad\xc5\xbeastan kanal" je glavna shema namakanja pu\xc5\xa1\xc4\x8dave Thar in je zasnovan tako, da zahteva tudi preverjanje \xc5\xa1irjenja pu\xc5\xa1\xc4\x8dave na rodovitna obmo\xc4\x8dja. To je najve\xc4\x8dji namakalni sistem na svetu, ki se je raz\xc5\xa1iril v poskusu, da bi iz pu\xc5\xa1\xc4\x8dave naredili njive.  Poteka ju\xc5\xbeno-jugozahodno v Pand\xc5\xbeabu in Haryani, predvsem pa v Rad\xc5\xbeastan skupno 650 kilometrov in se kon\xc4\x8da blizu Jaisalmerja. Po izgradnji kanala Indira Gandhi, so bili na voljo namakalni objekti na povr\xc5\xa1ini 6770 km\xc2\xb2 v okro\xc5\xbeju Jaisalmer in 37 km\xc2\xb2 v okro\xc5\xbeju Barmer. Kanal je preoblikoval neplodno pu\xc5\xa1\xc4\x8davo tega okro\xc5\xbeja v bogata in bujna podro\xc4\x8dja. Pridelki gor\xc4\x8dice, bomba\xc5\xbea in p\xc5\xa1enice zdaj uspevajo v tej polsu\xc5\xa1ni zahodni regiji tam, kjer je bil prej pesek._NEWLINE_Poleg zagotavljanja vode za kmetijstvo, kanal oskrbuje s pitno vodo ljudi v oddaljenih obmo\xc4\x8djih. Nadaljuje se druga faza dela na kanalu in obstaja upanje, da bo omogo\xc4\x8dil pove\xc4\x8danje \xc5\xbeivljenjskega standarda ljudi v dr\xc5\xbeavi.'